รัฐบาลอเมริกันชุดใหม่ ให้ความสนใจด้านการผลิตพลังงานสะอาด ที่หมุนเวียนนำกลับมาใช้ใหม่ได้
ที่ผ่านมา อุตสาหกรรมด้านพลังงานและรัฐบาลอเมริกัน มักให้ความสนใจต่อแหล่งพลังงานในรูปแบบเดิมๆ อย่างเช่นน้ำมัน ก๊าซธรรมชาติ และถ่านหินเป็น
เป็นเวลาหลายศตวรรษมาแล้วที่ผู้คนทั่วโลก ใช้ความร้อนของโลกให้เป็นประโยชน์ ไม่ว่าจะเป็นลงอาบในบ่อน้ำร้อนหรือการใช้แหล่งความร้อนใต้โลกมาสร้างพลังงานให้กับชุมชนในบางเมือง มาในขณะนี้ จากนโยบายของปธน.โอบาม่า ที่มุ่งส่งเสริมการใช้แหล่งพลังงานสะอาดที่ยั่งยืน และสามารถหมุนเวียนนำกลับมาใช้ใหม่ได้ มีหลายบริษัทในอเมริกาที่มุ่งจะใช้ประโยชน์จากความร้อนใต้โลก อย่างเช่นบริษัทที่ชื่อ เรเซอร์ เทคโนโลยีที่เมืองโพรโว รัฐยูทาห์ คุณเกร็ก วิลสัน ประธานกรรมการของบริษัทบอกว่า จริงๆ แล้วพลังงานความร้อนจากใต้โลกนี้สามารถจะนำมาสร้างพลังงานไฟฟ้า สนองความต้องการในประเทศสหรัฐได้ถึงกว่า 30% เลยทีเดียว เทคโนโลยีของบริษัทเรเซอร์ เทคโนโลยี ในการใช้พลังงานความร้อนก็คือ ทางบริษัทมีโรงงานไฟฟ้าขนาด 10 เมกกะวัตต์ อยู่ที่รัฐยูทาห์ ซึ่งนำน้อร้อนจากบ่อใต้ดินมาอุ่นขดลวดเย็น เพื่อใชห้เกิดไอน้ำขึ้น และไอน้ำนี้จะไปขับเคลื่อนเครื่องจักรกังหันขนาดใหญ่ เพื่อสร้างกระแสไฟฟ้าอีกทอดหนึ่งข้อดีของเทคโนโลยีนี้ก็คือ แหล่งน้ำร้อนนี้ไม่ได้สูญเสีย หรือถูกใช้หมดไปเพราะเมื่อมีการถ่ายทอดพลังงานความร้อนแล้วน้ำเหล่านี้ก็จะถูกอัดฉีดกลับลงไปใต้พื้นโลกอีกครั้ง รับฟังรายละอียเพิ่มเติมจากคุณจำเริญตัณฑ์สมบุญ